LÄSNÄOLON TAITOJA LUONNOSTA:  LOTTA -HANKE

LOTTA on Ristinkantajat ry:n hallinnoima ja toteuttama yleishyödyllinen kehittämishanke 1.8.-31.3.2017. Hanketta rahoittaa Kainuun Ely-keskus Elävä Kainuu Leader -toimintaryhmän kautta. Hankkeen budjetti on 9073 euroa, tuki 6351 euroa.

Hankkeessa kehitetään uudenlainen stressinhallintaryhmä työikäisille aikuisille hyvinvoinnin ja työssäjaksamisen tueksi.Hankkeen kohderyhmänä on työikäiset aikuiset (yli 18-vuotiaita), jotka osallistuvat luonto- ja eläinavusteisen toiminnan ryhmään. **Ryhmän tavoitteena on oman hyvinvoinnin lisääminen ja jokaisella ryhmään osallistuvalla tavoitteet voivat olla hieman erilaiset.** Hyvinvoinnin lisääntyminen voi olla seurausta esimerkiksi fyysisen aktiivisuuden lisääntymisestä tai rauhoittumisesta vuorovaikutuksessa eläimen kanssa**.** Hyvinvointivaikutuksia tutkitaan haastattelututkimuksella. Kohderyhmän koko on 5-10 henkilöä.

Lisäksi hankkeessa järjestetään hyvinvointitapahtuma yhteistyössä paikallisten yrittäjien kanssa. Näin kehitetään hyvinvointipalveluja tuottavien yritysten verkostoa ja luodaan yhteisiä kehittämismahdollisuuksia. Hankkeen toiminta toteutetaan Luontohyvinvointikeskus Tyynelässä.

   